[{"text_idx": "#000002", "text": "Dangosodd protest Gorymdaith y Mamau (March of the Mummies) fod rhieni\u2019n gandryll. Maent yn teimlo bod y Llywodraeth wedi eu hanwybyddu\u2019n rhy hir a\u2019u bod ar y llwybr i fethu. A minnau\u2019n un o\u2019ch etholwyr, rwy\u2019n ysgrifennu atoch i ofyn i chi gefnogi ein hymgyrch dros system gofal plant fforddiadwy o safon dda, sy\u2019n rhan o gyfrifoldeb Llywodraeth Cymru."}, {"text_idx": "#000003", "text": "Mae\u2019r buddsoddiad mewn gofal plant yn druenus o annigonol. Mae gwariant cyhoeddus ar ofal plant yng Nghymru yn gymharol isel o gymharu a\u0302 gwledydd datblygedig eraill. Mae gwledydd eraill sydd ag economi\u0308au tebyg i Gymru wedi buddsoddi yn eu sectorau gofal plant yn ddiweddar. Mae Canada wedi buddsoddi $30 biliwn mewn gofal plant, sy\u2019n golygu na fydd rhieni\u2019n talu mwy na $10 y dydd. Mae wedi gwneud hyn gan iddi ganfod, yn dilyn achos prawf llwyddiannus yn Que\u0301bec, ei bod yn cael rhwng $1.50 a $2.80 yn ei o\u0302l i\u2019r economi ehangach am bob doler a fuddsoddid ganddi mewn gofal plant, a hynny o ganlyniad i gynnydd mewn cyflogaeth. Mae Awstralia, Seland Newydd, y Swistir, Iwerddon a Phortiwgal hefyd wedi cynyddu buddsoddiad y Llywodraeth mewn gofal plant a\u2019r sector blynyddoedd cynnar yn ddiweddar. I ormod o deuluoedd yng Nghymru, nid yw gofal plant yn fforddiadwy nac yn hygyrch, ac mae\u2019n gwthio llawer i dlodi.[ii]"}, {"text_idx": "#000004", "text": "Mae gofal plant fforddiadwy o safon uchel yn seilwaith hanfodol. Yn union fel trafnidiaeth gyhoeddus, mae\u2019n galluogi pobl, yn enwedig mamau, i fynd i\u2019r gwaith. Mae miloedd o fenywod ledled Cymru yn cael eu hatal rhag cymryd mwy o oriau gwaith cyflogedig oherwydd cost gofal plant[iii]. Dywed y 73% o deuluoedd Cymru nad ydynt yn defnyddio gofal plant ffurfiol na allant fforddio ei ddefnyddio. Mae yna ormod o famau\u2019n dymuno gweithio ond yn methu gwneud hynny oherwydd costau ac argaeledd gofal plant \u2013 a hynny yng nghanol argyfwng sgiliau ac argyfwng costau byw."}, {"text_idx": "#000005", "text": "Fel y mae ein Comisiynydd Plant wedi ei ddweud, mae gofal plant o safon uchel yn helpu plant i wireddu eu potensial. Mae pob \u00a31 a fuddsoddir mewn addysg blynyddoedd cynnar yn arbed \u00a313 mewn ymyriadau diweddarach. Ond mae angen buddsoddi mewn seilwaith \u2013 boed hwnnw\u2019n drafnidiaeth, yn ynni neu\u2019n addysg. Nid oes blaenoriaeth ar gyfer buddsoddiad wedi cael ei roi i\u2019n sector gofal plant, ac rydym i gyd yn talu\u2019r pris. Bydd buddsoddi mewn adferiad dan arweiniad gofal, yn rhan o ailadeiladu mewn modd gwyrddach a thecach, yn mynd i\u2019r afael a\u0302\u2019r argyfwng costau byw."}, {"text_idx": "#000008", "text": "Please opt in to cookies. We use cookies to analyse our traffic and prove to funders that our work is having an impact. Read our Cookie Policy."}]